text: 8 вкусни храни, богати на коензим Q10 - Последни Новини от DNES.BG
  С напредване на възрастта Q10 в тялото намалява
  4 сеп 2021 18:22, Михаела Лазарова
  Коензим Q10 е една от основните активни съставки на редица козметични продукти за забавяне на стареенето и изглаждане на фините линии и бръчките. То е вещество, което се произвежда в тялото, подобно на колагена, но може да се набави и чрез някои храни. Играе съществена роля не само за доброто състояние на кожата, нейната младост и сияние, но и за всички клетки в тялото. Коензим Q10 е мощен антиоксидант, който се бори със свободните радикали и щетите, които нанасят те на клетките и тъканите.
  С напредване на възрастта обаче, синтезът на коензим Q10 в тялото намалява. Затова е важно да се набляга на внасянето му отвън чрез храната. За да успеете да постигнете това трябва да обогатите диетата си с храни, съдържащи коензим Q10.
  Кои са храните, богати на коензим Q10?
  Печената скумрия е богата на коензим Q10. Тя е мазна риба, която е богата и на омега-3 мастни киселини. Има ниско съдържание на живак за разлика от други видове риби. Колкото по-мазна е една риба, толкова по-голямо е съдържанието на коензим Q10 и омега-3 в нея.
  Авокадото съдържа полезни ненаситени мазнини. То е много богато и на коензим Q10. Авокадото е здравословен избор и заради изобилието от фибри в състава си. Богато е и на магнезий, витамин С, А, бета-каротин.
  Пилешкото месо е друг добър източник на коензим Q10. То е богато още на цинк, магнезий, желязо, чист протеин.